Kaur Hanson

Oliver Rist, endise nimega Kaur Hanson (sündinud 25. märtsil 1969 Tallinnas) on eesti endine turundaja, poliitik (Res Publica ja IRL) ning ühiskonnategelane. Ta oli pedofiilias süüdi mõistetuna vangis aastatel 2009–2019. Ta on arvutiteadlase Vello Hansoni ja sotsiaaltööspetsialisti Siiri Hansoni poeg. 1992–1993 oli Hanson Comexi marketingiosakonna juhataja, tema tööandja oli rahvusvaheline pettur Indrek Samusenko. 1993 mööblivabriku Vikero turundusdirektor 1993–1995 Eesti Tarbijateühistute Keskühistu (ETK) reklaamiosakonna juhataja 1995–2001 Zoom Copywriter, strateeg, projektijuht, juhataja, osanik 2002–2003 Saurused Juhataja, infoarhitekt, strateeg 2003–2004 Bravocom Turunduse ja tootearenduse direktor 2002–2009 Res Publica / IRL Valimiskampaania strateeg, hiljem ühtlasi Res Publica ja ka IRL poliitikasekretär 2003–2005 Lastevanemate Liidu peasekretär 2008–2009 Kadrioru Saksa Gümnaasiumi hoolekogu esimees Turunduspraktik on Hanson olnud alates 1992. aastast. Kaur Hanson on õppinud Tartu Riiklikus Ülikoolis aastatel 1987–1991 ajakirjandust ja psühholoogiat. Seitse aastat juhtis ta reklaamiagentuuri Zoom, seejärel asutas veebifirma Saurus. Hansoni maailmavaadet kujundas olulisel määral Aleksander Pulver. Psühhodiagnostika laboris alanud koostöö jätkus hiljemgi ühiste propagandistlike artiklite kallal. Seejärel on Kaur Hanson turundanud poliitikat, aidates teoks saada kuuel valimiskampaanial. Samuti on ta töötanud turundusjuhina kaubanduses ja telekommunikatsioonis, käivitanud Eesti Lastevanemate Liidu, kirjutanud hulga artikleid ning tõlkinud paar turundusraamatut. Kaur Hanson on Res Publica partei ja Euroopa Liitu astumise hääletuse reklaamikampaaniate autor. Samuti on tema välja mõeldud laialdast tähelepanu saanud sotsiaalkampaania "Ära löö last!". Kaur Hanson on juhtinud reklaamibürood Zoom, olnud Lastevanemate Liidu peasekretär ja Lastekaitse Liidu Vanemate kogu liige, kirjutanud artikleid lastekaitse teemal. Tegutsenud ka Lastekaitse Liidu ridades ning on olnud Lastekaitse Liidu Remniku laagri vanemkasvataja. Hanson oli Toomas Meola (varasema nimega Toomas H. Liiv) kaasautor ja sõber. Hansonit süüdistati alaealiste vägistamises ja muul moel pilastamises. Tema teod ulatuvad veel eelmise sajandi lõppu, viimased leidsid aset 2009. aastal. Politsei pidas Hansoni kinni 11. märtsil 2009 Tallinna Kesklinnas. 9. detsembril 2009 mõistis Harju Maakohus ta pedofiilia eest kümneks aastaks vangi. 2019. aasta kevadel vabanes ta vangistusest. Pedofiiliakuritegudes süüdi mõistetud Kaur Hanson vabanes vanglast err.ee, 7. mai 2019 Kirsti Vainküla, "Kaur Hanson: "Lapsed on lihtsalt lahedad!", Õhtuleht, 29. detsember 1999 Andres Eilart, "Kaur Hanson: Kõik ei pea olema solvavalt elementaarne", Ärielu, 1. september 2000 "Kaur Hanson: Jaanalind võitleb viinaga", Ärileht, 4. november 2003 "Kaur Hanson: Ametiühing petab vanemaid", Eesti Päevaleht, 1. detsember 2003 "Kaur Hanson: Kas kool toob õnne?", Eesti Päevaleht, 11. august 2004 "Lastevanemate Liidu endisel juhil rahakantimise kahtlus", ERR, 22. september 2005 Lastesõber Kaur Hansonit süüdistatakse pedofiilias, Eesti Ekspress, 26. november 2009 Tuuli Koch, Tiiu Põld, "Kaur Hansoni ohvreid on kõikjal Eestis", Postimees, 27. november 2009 Hanson mõisteti pedofiilia eest kümneks aastaks vangi, Postimees, 9. detsember 2009